stanford-oval/wikipedia huggingface dataset:
מילטון בביט
רשימת יצירות > התקופה השלישית

"אמנות השילוב" (Ars Combinatoria) לתזמורת קטנה 1981
"דון" לפסנתר בארבע ידיים 1981
"מראשות המיטה" לסופרן וארבעה נגנים 1982
רביעיית מיתרים מס' 5 1982
"מליסמאטה" לכינור סולו 1982
"הגיע הזמן" (About Time) לפסנתר 1982
"צורה קנונית" לפסנתר 1983
"בקבוצה" לחלילן וארבעה נגנים 1983
"ארבעה מנגנים" לארבעה נגנים 1984
"צריך שנים-עשר לטנגו" לפסנתר 1984
"פריטה מוחלטת" (Sheer Pluck) לגיטרה 1984
קונצ'רטו לפסנתר ותזמורת 1985
Lagniappe לפסנתר 1985
תווים בשינוי צורה לתזמורת מיתרים 1986
"החדווה שבעוד שישיות" לפסנתר וכינור 1986
"שלושה קטעי מקהלה מתורבתים" למקהלה בארבעה קולות 1987
תרועה לשישייה כפולה של כלי נשיפה ממתכת 1987
"שעות נוספות" לפסנתר 1987
"ארוחת ערב" לקריין והרכב כלי 1987
דרשה עממית לתוף מיתרים 1987
סדרה מעורבלת לסקסופון ופסנתר 1987
"במילותיו הוא" לקריין ופסנתר 1988
"ספר הוירגינל לאלט ופסנתר (ג'ון הולנדר) 1988
"דרכים מוכרות" למרימבה סולו 1988
"הערות" למקהלת נערים 1988
"האוויר הצפוף" לאחד עשר כלי נגינה 1988
"קונסורטיני" לחמישה נגנים 1989
"נגן אותו שוב, סאם" לוויולה סולו 1989
"סמלים" (Ars Emblematica) לפסנתר 1989
פרקי סולו ודואטים קטנים לשתי גיטרות 1989
פרקי סולו ודואטים קטנים לכינור וויולה 1990
"הקדשה" לפסנתר בארבע ידיים 1990
פרלודים, אינטרלודים ופוסטלוד לפסנתר 1991
ארבעה שירי אבירים לטנור וגיטרה 1991
Mehr “Du" לסופרן, ויולה ופסנתר 1991
"אך החליל לבדו" (None But The Lonely Flute) לחליל סולו 1991
"שביעייה, אך שווה" 1992
"מקבילים" לחמישיית כלי נשיפה ממתכת 1992
"סביב הקרן" לקרן סולו 1993
"מרובעים" לסופרן ושני קלרינטים 1993
"תרועה לכל" לחמישיית כלי נשיפה ממתכת 1993
רביעיית מיתרים מס' 6 1993
"שילוש" לוויולה, קלרינט ופסנתר 1994
"כבר לא כל כך ברור" לסופרן וארבעה כלי נגינה 1994
"כל המיתרים" לפסנתר 1994
"נחיתות והמראות" לשני כינורות 1994
"רצ'יטטיב מלווה" לסקסופון סופרן ופסנתר 1994
"מוזיקה מוכפלת" לעוגב 1995
תרועת Bicenguinguagenary לחמישיית כלי נשיפה ממתכת 1995
רביעייה לפסנתר ושלישיית כלי קשת 1995
חמישייה לקלרינט ורביעיית מיתרים 1996
"מתי ניפגש שוב שלושתנו?"(?When Shall We Three Meet Again) לחליל, קלרינט וויבראפון 1996
קונצ'רטו לפסנתר מס' 2 1998
"הסדר הישן משתנה" לפסנתר 1998
חיבור לכלי אחד (צ'לסטה) 1999
אלגרו פנסרוזו לפסנתר 1999
קונצ'רטו פיקולינו לוויבראפון 1999
"מועט המחזיק את המרובה (Little Goes a Long Way) לכינור ופסנתר 2000
"חרוזים מרובעים" לסופרן ופסנתר 2000
"מתוך ספר תהילים" לסופרן ותזמורת מיתרים 2002
"עכשיו ערב אחר ערב" לסופרן ופסנתר 2002
"שירת הברבור" מס' 1 לחליל, אבוב, כינור, צ'לו ושתי גיטרות 2003
"ואלס בבית" לסופרן וויבראפון 2003
קונצ'רטי לתזמורת, לג'יימס לוויין והתזמורת הסימפונית של בוסטון 2004
"אוטוביוגרפיה של העין" לסופרן וצ'לו 2004
"עוד מליסמאטה" לצ'לו סולו 06–2005
"הדרן" לכינור ופסנתר 2006
האזנה

Milton Babbitt interview from National Public Radio Performance Today program, May 10, 2006
Art of the States: Milton Babbitt
Recording Concerto Piccolino - Lee Ferguson, vibraphone Luna Nova New Music Ensemble
לקריאה נוספת

Babbitt, Milton (1991). "A Life of Learning", American Council of Learned Societies, Occasional Paper No. 17.
Dembski, Stephen and Straus, Joseph N., eds. Milton Babbitt: Words about Music. Madison, Wis.: University of Wisconsin Press, 1987. ISBN 0-299-10790-6.
Mead, Andrew. An Introduction to the Music of Milton Babbitt. Princeton, NJ: Princeton University Press, 1994. ISBN 0-691-03314-5.
בביט, מילטון (1991). "חיים של למידה", המועצה האמריקאית של חברות משכילות, "מאמר מזדמן" מס' 17.
דמבסקי, סטפן ושטראוס, יוזף נ., עורכים. "מילטון בביט: מילים על מוזיקה.", מדיסון, ויסקונסין, הוצאת אוניברסיטת ויסקונסין, 1987.
מיד, אנדרו. "מבוא למוזיקה של מילטון בביט." פרינסטון, ניו ג'רזי: הוצאת אוניברסיטת פרינסטון, 1994.
ממסר

ערך זה עוסק ברכיב חשמלי. אם התכוונתם לממסר תקשורתי, ראו .
מגען תלת פאזי לזרם עד 18 אמפר, להתקנה על פס דין
מִמסר או מגען הוא התקן המכיל מפסק וסליל. כאשר זורם זרם בסליל, הסליל יוצר שדה מגנטי, הגורם לתנועה המועברת למפסק, והמפסק עובר ממצב למצב בהתאם לסוג הממסר. בין חיבורי הסליל לחיבורי המפסק מתקיימת הפרדה גלוונית.
סוגי ממסרים על פי חיבור

NO - כאשר אין מתח על סליל הפיקוד מצבו פתוח (Normally Open)
NC - כאשר אין מתח על סליל הפיקוד מצבו סגור (Normally Closed)
ממסר מסוג XPXT - ביטוי המתאר את מספר הערוצים ואת מספר אפשרויות החיבור של כל ערוץ, לדוגמה SPST - ערוץ אחד בו אפשרות חיבור אחת, DPDT - בו שני ערוצים, וכל אחד מחובר ללא מתח ליציאה א' ותחת מתח ליציאה ב'. כמו כן קיימים 3PDT וכו'.
ממסר צעד - ממסר שכל הופעת מתח על סליל הפיקוד הופכת את מצבו.
סוגי ממסרים על פי הפעלה

מופעל זרם.
"ננעל" (סליל בודד) - ממסר כזה אינו דורש מעבר זרם קבוע, אלא מעבר זרם לזמן קצר הופך את מצבו עד למעבר זרם בכיוון ההפוך.
"ננעל" (שני סלילים).
ממסר "עלה" (reed) - בו הרכיב המושפע מהשדה המגנטי הוא המוליך עצמו, והוא דק מאוד (בדומה לעלה של הקלרינט או המפוחית) - ולכן זרם ההפעלה הדרוש הוא קטן ביותר. מובן שממסר זה גם עשוי למתג זרמים קטנים ביותר, ושימושו העיקרי הוא בבידוד שהוא מספק בין מעגל זרם הפיקוד למעגל זרם היציאה.
ראו גם

ממסר מצב מוצק (Solid State Relay) - הוא למעשה מבודד אופטי, לרוב בעל יציאת TRIAC או FET דו כיווני, והשימוש במושג ממסר נובע רק מהדמיון בתפקוד.
לקריאה נוספת

Vladimir Gurevich "Electric Relays: Principles and Applications" CRC PRESS, New York, 2005, 794 p - Israel Electric Corp,
מל בי

| --- | --- |

 לידה:  29 במאי 1975 (בת 49) בריטניה בריטניה
 שם לידה:  Melanie Janine Brown 
 שם במה:  Scary Spice 
 מוקד פעילות:  הממלכה המאוחדת 
 תקופת הפעילות:  מ-1994 
 מקום לימודים:  Leeds West Academy 
 סוגה:  פופ, היפ הופ
 סוג קול:  קונטרה אלט 
 שפה מועדפת:  אנגלית 
 חברת תקליטים:  וירג'ין רקורדס, EMI 
 שיתופי פעולה בולטים:  ספייס גירלז
 בן או בת זוג:  Stephen Belafonte (2007–2017)  אדי מרפי (2006–2007) 
 מספר צאצאים:  3 
 פרסים והוקרה:  חבר במסדר האימפריה הבריטית (1 בינואר 2022) 
 פרופיל ב-IMDb
 
מלאני ג'אנין בראון (באנגלית: Melanie Janine Brown; נולדה ב-29 במאי 1975, ידועה בכינוי מל בי באנגלית: Mel B), היא זמרת פופ בריטית, אמנית, כותבת שירים, רקדנית, שחקנית, דוגמנית ומגישת תוכנית טלוויזיה, המוכרת בעיקר בזכות היותה חברה בלהקת ה"ספייס גירלז".
ביוגרפיה

בראון נולדה בלידס, יורקשייר לאב מהאי הקריבי סנט קיטס ונוויס ולאם בריטית. את בית הוריה עזבה בגיל צעיר. בראון למדה אמנויות הבמה בתיכון בלידס לפני כניסתה לתעשיית הבידור בגיל 19.
קריירה

בראון התפרסמה כחלק מלהקת הבנות המצליחה "ספייס גירלז" באמצע שנות ה-90, בתור "מל בי" או "מלאני בי". כינויה בלהקה היה "סקארי ספייס". הספייס גירלז פעלו במסגרת חברת התקליטים Virgin, וזכו להצלחה מיד בצאת סינגל הבכורה שלהן "Wannabe", מתוך אלבומן הראשון "Spice" ‏(1996). גם אלבומן השני, "Spiceworld" ‏(1997), זכה לפופולריות רבה.
ב-1998 יצאה בראון לקריירת סולו והוציאה את הסינגל "I Want You Back", בשיתוף עם מיסי אליוט. השיר נכלל באלבום הסולו שלה "Hot", שיצא בשנת 2000 במסגרת חברת Virgin, חודש לפני צאת אלבומן השלישי של הספייס גירלז, "Forever". אלבומה השני, "L.A. State of Mind", יצא חמש שנים מאוחר יותר, ב-2005, במסגרת חברת תקליטים עצמאית קטנה. בראון הכריזה על קאמבק ב-2012 כאשר הוציאה את הסינגל "For Once in My Life", במסגרת חברת "EMI אוסטרליה".
במקביל לקריירה המוזיקלית, עסקה בראון משנת 2000 בהגשת מגוון תוכניות מוזיקה בטלוויזיה, בהן "Top of the Pops" של BBC. ב-2007 השתתפה בעונה החמישית של תוכנית המציאות האמריקאית "רוקדים עם כוכבים". בראון חזרה לטלוויזיה בשנים 2011–2012, כאשר הצטרפה לצוות השופטים של הגרסה האוסטרלית של "אקס פקטור", לצד רונאן קיטינג, גיא סבסטיאן ונטלי בסינגטאווית'. ב-2012 הנחתה למשך עונה אחת את הגרסה האוסטרלית של "רוקדים עם כוכבים". ב-2013 הצטרפה לצוות השופטים של תוכנית הכישרונות "America's Got Talent". בשנת 2014 הצטרפה לצוות השופטים של תוכנית השירה "The X Factor" בריטניה.
בראון היא גם שחקנית קולנוע ושיחקה בסרטים ספייסוורלד - הסרט ו"שומר מקום" לצידם של דווין מרטין וקלי רולנד וכמו כן מדבבת את פיורי בגרסה הבריטית של סרט האנימציה "טינקרבל ואגדת לעולם לא" ובשנת 2017 השתתפה בסרט "עיר השוקולד: הסטריפ של וגאס".
בשנת 2022 הצטרפה כחברת פאנל בעונה הרביעית של תוכנית המציאות האוסטרלית "הזמר במסכה" בערוץ 10, שהיא מבוססת על פורמט קוריאני באותו שם, בו משתתפים ידוענים ששרים קאברים לשירים מפורסמים כשהם לבושים בתחפושות מכף רגל ועד ראש ובמסכות פנים שמסתירות את זהויותיהם.
חיים אישיים

למלאני בראון שלוש ילדות: הראשונה נולדה ב-1998 במהלך נישואיה של בראון לרקדן ההולנדי, ג'ימי גולסר. השנייה היא בתו של אדי מרפי שאף על פי שהכחיש שהוא האב, בדיקת דנא הוכיחה שהוא אכן האב. והשלישית היא ביתו של המפיק סטיפן בלפונטה שנולדה במהלך נישואיהם שנמשכו 10 שנים (2007–2017). בראון ביסקסואלית מוצהרת. ואף הוציאה 2 ספרי אוטוביוגרפיה.
בספרה האחרון "Brutally Honest" (בתרגום חופשי: כנה מאוד) חשפה על התמכרותה לסמים ב-2014.
דיסקוגרפיה > אלבומי אולפן

2000: Hot
2005: L.A. State of Mind
הערות שוליים

↑  Mel B: My family values , באתר הגרדיאן
↑  Bitter Season , 27/11/200 People
↑  Mel B: DNA Proves Eddie Murphy Fathered Her Baby , People 22/06/2007
↑  שלדים בארון: 5 עובדות שלא ידעתם על מלאני בראון, באתר וואלה, 29 במאי 2015
↑  מלאני בראון באתר גודרידס
↑  עומר אוחנה, מלאני בי: "הסנפתי 6-5 שורות קוקאין ביום", במדור "פנאי פלוס" באתר ynet‏, 18 בנובמבר 2018
| ספייס גירלז |
| --- | --- | --- |
| מל בי • ויקטוריה בקהאם • אמה בנטון • מלאני סי • ג'רי האליוול   דיסקוגרפיה • שירים • פרסים ומועמדויות • פילמוגרפיה | מל בי • ויקטוריה בקהאם • אמה בנטון • מלאני סי • ג'רי האליוול   דיסקוגרפיה • שירים • פרסים ומועמדויות • פילמוגרפיה |  |
| אלבומי אולפן | Spice • Spiceworld • Forever |  |
| אלבומי אוסף | Greatest Hits |  |
| אלבומי וידאו | One Hour of Girl Power • Girl Power! Live in Istanbul • Live at Wembley Stadium |  |
| סינגלים | "Wannabe" • "Say You'll Be There" • "2 Become 1" • "Mama" • "Who Do You Think You Are" • "Spice Up Your Life" • "Too Much" • "Stop" • "Viva Forever" • "Goodbye" • "Holler" • "Let Love Lead the Way" • "Headlines (Friendship Never Ends)" |  |
| השתתפות בסינגלים | "(How Does It Feel to Be) On Top of the World" • "It's Only Rock 'n Roll (But I Like It)" |  |
| סינגלים שיווקיים | "Step to Me" • "Move Over" |  |
| סיבובי הופעות | Girl Power! Live in Istanbul • Spiceworld Tour • Christmas in Spiceworld Tour • The Return of the Spice Girls Tour • Spice World – 2019 Tour |  |
| פילמוגרפיה | Spice World • Giving You Everything |  |
| --- | --- |
בקרת זהויות :  PLWABN: 9810651113105606  BIBSYS: 5081534  BNE: XX1730485  BnF: cb14031931b (data)  GND: 124450512  ISNI: 0000 0001 0802 6342  LCCN: no99041627  MusicBrainz: 9a6f7310-87f0-4fe0-baf1-a58f719b1f3b  NKC: xx0070489  VIAF: 85758507   WorldCat (עם VIAF): 85758507
מספר חסר

מספר חסר (באנגלית: Deficient number) הוא מספר טבעי  \ n  אשר מקיים  \ \sigma (n)<2n כאשר  \ \sigma (n) היא פונקציית המחלקים: סכום כל המחלקים החיוביים של  \ n, כולל  \ n עצמו. הערך   \ 2n-\sigma (n) נקרא החסרות של  \ \mathbf {n} .
חלוקת המספרים ל"שופעים", "חסרים" ו"משוכללים" מופיעה לראשונה אצל ניקומאכוס, בסביבות שנת 100. המספרים החסרים הראשונים הם 1, 2, 3, 4, 5, 7, 8, 9, 10, 11, 13, ... .
ישנם אינסוף מספרים חסרים זוגיים ואי-זוגיים. לדוגמה, כל המספרים הראשוניים, כל החזקות של הראשוניים (עם מעריך טבעי) וכל המחלקים של מספרים חסרים או משוכללים הם מספרים חסרים.
ראו גם

מספר שופע
מספר כמעט משוכלל
מלחמת ההרים

מלחמת ההרים הייתה סבב לחימה בין המיליציה הנוצרית הכוחות הלבנוניים למיליציות הדרוזיות במהלך ספטמבר 1983 באזור הרי השוף, במסגרת מלחמת האזרחים בלבנון.
הרי השוף, זירת מלחמת ההרים
במהלך מלחמת ההרים התרחשו מספר מעשי טבח בנוצרים, ובסופה איבדו הנוצרים שטח רב לדרוזים באזור האסטרטגי של הרי השוף.
הנסיגה הישראלית

ב-3 בספטמבר 1983 ישראל הסיגה את כל כוחותיה ממחוז הרי השוף (דרומית-מזרחית לביירות), ובכך הסירה את החיץ האנושי של חייליה שניצב בין המיליציות הנוצריות לבין הדרוזים.
הלחימה

המלחמה פרצה מיד עם עזיבת הכוחות הישראלים, במתקפה של "הכוחות הלבנוניים" (שבאותה העת הורכבו כמעט לחלוטין מלוחמי הפלנגות הנוצריות, שהפסיקו לשעות לפקודותיו של הנשיא אמין ג'ומאייל) על המיליציה הדרוזית של המפלגה הסוציאליסטית הפרוגרסיבית בעיר בחמדון, הנמצאת על כביש דמשק-ביירות, באזור הרי השוף. בה בעת פעל צבא לבנון לאבטחת הערים סוק אל-גרב וח'לדה הנמצאות בדרך לביירות, מפני פלישה דרוזית לבירה. לאחר מספר ימי לחימה, הונסו הכוחות הנוצריים מבחמדון, ונסוגו למעוזם בדיר אל-קמר, בה שהו כ-40,000 תושבים ופליטים נוצרים וכ-2,000 לוחמים. ברצף מעשי טבח, החריבו הדרוזים 62 כפרים נוצרים במרחב השוף, והרגו כ-1,500 אזרחים נוצרים. עד הכרזת הפסקת האש ב-25 בספטמבר, הדרוזים הצליחו להשתלט כמעט על כל השוף.
יחודה של מלחמת ההרים

במלחמת ההרים הצטרף ללחימה גם צבא לבנון, אשר הקפיד עד אז ולאחר מכן לשמור על נייטרליות (כגוף כולל, היחידות השונות המחולקות על-פי מפתח עדתי, לעיתים סייעו ללוחמיהן, ראו למשל במלחמת המחנות). צבא לבנון היה זה שהגן על הערים בדרך לביירות מהשוף מפני היחידות הדרוזיות, והבריגדה השמינית של הצבא אף התעמתה עימן במשך שלושה ימים (16 - 19 בספטמבר) בניסיון להחזיק בעיירה סוק אל-גרב בפני המתקפה הדרוזית. חיל האוויר הלבנוני החלש גם הוא השתתף בלחימה, במהלכה מספר מטוסיו הופלו על ידי טילים של הדרוזים.
ארצות הברית גם כן הייתה מעורבת בסכסוך, וסייעה לצבא לבנון בניסיונו לחסום את הדרך לביירות, על ידי הפצצה מספינות את העמדות הדרוזיות.
השלכות

ההשלכות הפוליטיות של מלחמת ההרים היו מרחיקות לכת; הלחימה גרמה לאמין ג'ומאייל להיראות כמנהיג חלש וסקטוריאלי, אשר למרות היותו נשיא לבנון, אינו מתפקד כמנהיג כלל הלבנונים. בנוסף, מרבית התושבים הנוצרים של אזור הרי השוף, המהווה חלק ממרחב הר הלבנון, אולצו לעזוב אזור שהיה בעל נוכחות ורוב נוצרי במשך מאות שנים. כמו כן, הלחימה ניפצה את המיתוס של לבנונים רבים, כי מלחמת האזרחים הסתיימה ב-1976, והלחימה מאז נבעה מהמעורבות הסורית או הישראלית.
מערכת התנועה

השרירים בגוף האדם
מערכת התנועה היא מערכת איברים בגוף בעלי חיים אשר אחראית על ייצוב והנעת הגוף. הפעלת מערכת התנועה היא מרכיב חשוב בבריאות האדם.
מערכת התנועה מורכבת משני חלקים הפועלים ביחד: השלד והשרירים. השלד הוא מבנה המורכב מעצמות המחוברות זו לזו במפרקים. תפקידיו של השלד הם: תמיכה וייצוב הגוף, הגנה על איברים הפנימיים וכיוון תנועות הגוף באופן תקין. באזור המפרקים העצמות רכות וסחוסיות, והן קשורות זו לזו באמצעות הרצועות. השרירים מתחברים אל העצמות באמצעות הגידים, ויחד עם העצמות, הגוף מניע את איבריו כמערכת של מנופים: השרירים מתכווצים ומתרפים, מושכים את קצות העצמות סמוך למפרקים ומניעים את האיברים כך שקצותיהם נעים בתנועה גדולה בייחס לכיווץ. התיאום בין השרירים נעשה במוח הקטן.
מצעד הגאווה באיסטנבול

| --- | --- |

מצעד הגאווה ברחובות איסטנבול
 סוג:  מצעד הגאווה 
 מדינה:  טורקיה
 מיקום:  איסטנבול 
 מועדים
 תאריכי פעילות:  2003–הווה (כ־21 שנים)
 tr.prideistanbul.org
 
מצעד הגאווה באיסטנבול, שדרות איסתיקלאל, 2013
מצעד הגאווה באיסטנבול, כיכר טקסים, 2011
מצעד הגאווה באיסטנבול (בטורקית: İstanbul Onur Yürüyüşü) הוא מצעד הגאווה השנתי, המתקיים מדי שנה בעיר הגדולה בטורקיה, איסטנבול. האירוע התקיים לראשונה בשנת 2003 ומאז הוא מתקיים מדי שנה ביום הראשון או האחרון של חודש יוני או ביום הראשון או האחרון בחודש יולי, ומציין סוף שבוע של אירועי גאווה בעיר. כ-30 איש בלבד השתתפו במצעד הראשון שנערך באיסטנבול. המספרים גדלו באופן אקספוננציאלי בכל שנה והגיעו לכ-5,000 איש ב-2010. המצעד ב-2011 משך למעלה מ-10,000 איש, היה זה מצעד הגאווה הגדול ביותר מסוגו בעולם המוסלמי. מצעד הגאווה ב-2012 שהתקיים ב-1 ביולי, משך אליו קרוב ל-30,000 משתתפים.
המשתתפים מתכנסים בכיכר טקסים לפני שצועדים לכל אורך שדרות איסתיקלאל.
היסטוריה

ב-30 ביוני 2013, מצעד הגאווה משך כמעט 100 אלף איש משום שלמפגינים הצטרפו מפגנים מגל המחאות שהתקיים במדינה באותה השנה, מה שהפך את המצעד באיסטנבול ב-2013 למצעד הגדול ביותר שהיה אי פעם בטורקיה. ב-2014 משך האירוע יותר מ-100,000 איש. האיחוד האירופי שיבח את טורקיה בכך שהמצעד יצא לפועל ללא הפרעה. ביום ראשון ה-29 ביוני 2015 דווח ברויטרס כי משטרת טורקיה השתמשה בנשק לפיזור הפגנות על מנת לפזר את האירוע.
בשנת 2016 נאסר על האחראים לקיים את מצעד הגאווה על ידי השלטון המקומי: "למען ביטחון אזרחנו, בראש ובראשונה למשתתפים, ולמען הסדר הציבורי." "במסגרת חוק מס 5442, בקשה זו לא אושרה עקב פיגועי הטרור שהתרחשו בארצנו ובאזור, משום שפעולות פרובוקטיביות ואירועים עשויים להתרחש כאשר לוקחים בחשבון את הרגישויות שעלו בחברה, ומכיוון שזה עלול לגרום לשיבוש בסדר הציבורי ובעם - כולל משתתפי האירוע - שקט, ביטחון ורווחה."
בשנת 2017 מושל איסטנבול שוב אסר על קיום מצעד הגאווה בעיר, תוך ציון חששות ביטחוניים וסדר ציבורי.
בשנת 2018, הייתה זו השנה הרביעית ברציפות בה מושל איסטנבול אסר על מצעד הגאווה תוך ציון החששות הביטחוניים והסדר הציבורי, אף על פי כן, כ-1,000 איש התנגדו לאיסור וקיימו את המצעד, הם נתקלו בכדורי גז מדמיע וגומי מצד המשטרה המקומית. 11 משתתפים נעצרו.
בשנת 2019, משרד מושל איסטנבול אסר שוב על קיום מצעד הגאווה, וציין את החששות הביטחוניים והסדר הציבורי. לאחר מכן, חבר האופוזיציה באספה הלאומית, סזגין טאנריקולו, ממפלגת העם הרפובליקאית, פנה לסגן נשיא טורקיה, פואט אוקטאי, ושאל מדוע מושל איסטנבול אסר על קיום מצעד הגאווה באיסטנבול. הוא גם שאל כמה חברי הקהילה הגאה נהרגו ב-17 השנים האחרונות במדינה, הזמן בו מפלגת הצדק והפיתוח שלטה בעיר, עקב דברי שנאה פרובוקטיביים, והעלה חשש מאפליית קהילת הלהט"ב בעתיד. ב-29 ביוני אותה השנה, מאות אנשים התנגדו לאיסור והחלו לצעוד, כמו בשנה קודם לכן, הם נתקלו בגז מדמיע, גז פלפל וכדורי פלסטיק שנורו לעברם מכוח המשטרה.
ראו גם

זכויות להט"ב בטורקיה
זכויות להט"ב באסיה
זכויות להט"ב באירופה
הערות שוליים

↑  19. LGBTT Onur Haftası, Onur Yürüyüşü ile Sona Erdi | Kaos GL Gey Lezbiyen Biseksüel Trans Eşcinsel Haber Portalı, web.archive.org, ‏1 ביולי 2011
↑  Taksim'deki Onur Yürüyüşü'ne BBC yorumu: Bugüne kadar... - Milliyet Haber, web.archive.org, ‏2013-11-04
↑  שיר נחמיאס, ‏לא הכול ורוד: גז מדמיע באירוע הגאווה באיסטנבול, באתר ‏מאקו‏, 28 ביוני 2015
↑  איסטנבול אסרה לקיים את מצעד הגאווה בשל איומים ביטחוניים, באתר מעריב אונליין, 17 ביוני 2016
↑  T.C. İstanbul Valiliği | BASIN DUYURUSU, web.archive.org, ‏14 בדצמבר 2018
↑   דיווח: משטרת טורקיה ירתה כדורי גומי לעבר משתתפי מצעד הגאווה באיסטנבול, באתר הארץ, 25 ביוני 2017
↑  Sheena McKenzie CNN, Istanbul pride: Hundreds of LGBTI+ campaigners defy ban, CNN
↑  ראש העיר איסטנבול התחלף, אך הרשויות בטורקיה אסרו שוב על מצעד הגאווה, באתר וואלה, 1 ביולי 2019
↑  SCF, Turkish opposition deputy questions gov’t over banning pride marches, Stockholm Center for Freedom, ‏25 ביוני 2019 (באנגלית אמריקאית)
↑  CHP MP SEZGİN TANRIKULU: ‘On What Grounds is Pride Parade not Permitted?’, Bianet - Bagimsiz Iletisim Agi
↑  סוכנויות הידיעות, שבוע למהפך באיסטנבול: מצעד הגאווה פוזר באלימות, באתר ynet, 2 בדצמבר 2020
↑  Welle (www.dw.com), Deutsche, Istanbul police use tear gas to disperse gay pride march | DW | 30.06.2019 (באנגלית בריטית), נבדק ב-2020-12-01
מיכאילו קוחאן

מיכאילו סרהייוביץ' קוחאן (באוקראינית: Михайло Сергійович Кохан; נולד ב-22 בינואר 2001) הוא אתלט אוקראיני, זוכה מדליית ארד באליפות אירופה (רומא 2024) ומקום רביעי במשחקים האולימפיים (טוקיו 2020) ביידוי פטיש.
ביוגרפיה > 2017 > אלוף עולם עד גיל 18

באליפות העולם עד גיל 18 שנערכה בניירובי שבקניה ביולי זכה במדליית זהב ביידוי פטיש (5 ק"ג) בתוצאה של 82.31 מטר.
ביוגרפיה > 2017 > אלוף הפסטיבל האולימפי האירופי לנוער

בפסטיבל האולימפי האירופי לנוער שנערך בגיור שבהונגריה בהמשך החודש זכה במדליית זהב ביידוי פטיש (5 ק"ג) בתוצאה של 78.28 מטר.
ביוגרפיה > 2018 > סגן אלוף עולם עד גיל 20

באליפות העולם עד גיל 20 שנערכה בטמפרה שבפינלנד ביולי זכה במדליית כסף ביידוי פטיש (6 ק"ג) בשיא אישי חדש של 79.68 מטר.
ביוגרפיה > 2018 > אלוף אולימפי לנוער

באולימפיאדת הנוער בואנוס איירס שנערכה באוקטובר זכה במדליית זהב ביידוי פטיש (5 ק"ג) לאחר שיידה למרחקים של 85.97 מטר ו-85.14 מטר (171.11 מטר בסיכום).
ביוגרפיה > 2019 > אלוף אירופה עד גיל 20

באליפות אירופה עד גיל 20 שנערכה בבורוס שבשוודיה ביולי זכה במדליית זהב ביידוי פטיש (6 ק"ג) בשיא אליפות ושיא אירופה עד גיל 20 חדשים של 84.73 מטר.
באליפות העולם שנערכה בדוחה שבקטר באוקטובר סיים במקום חמישי ביידוי פטיש בתוצאה של 77.39 מטר.
ביוגרפיה > 2021 > אלוף אירופה עד גיל 23

באליפות אירופה עד גיל 23 שנערכה בטאלין שבאסטוניה ביולי זכה במדליית זהב ביידוי פטיש בתוצאה של 77.88 מטר.
ביוגרפיה > 2021 > מקום רביעי במשחקים האולימפיים

באולימפיאדת טוקיו שנערכה באוגוסט סיים במקום רביעי ביידוי פטיש בתוצאה של 80.39 מטר.
ביוגרפיה > 2022

באליפות העולם שנערכה ביולי ביוג'ין שבאורגון, ארצות הברית, סיים במקום שביעי ביידוי פטיש בתוצאה של 78.83 מטר.
באליפות אירופה שנערכה באוגוסט במינכן שבגרמניה סיים במקום חמישי ביידוי פטיש בתוצאה של 78.48 מטר.
ביוגרפיה > 2023 > אלוף אירופה עד גיל 23

באליפות אירופה עד גיל 23 שנערכה באספו שבפינלנד ביולי זכה במדליית זהב ביידוי פטיש בתוצאה של 77.21 מטר.
באליפות העולם שנערכה בבודפשט שבהונגריה באוגוסט סיים במקום חמישי ביידוי פטיש בתוצאה של 79.59 מטר.
ביוגרפיה > 2024 > מדליית ארד באליפות אירופה

באליפות אירופה שנערכה ברומא שבאיטליה ביוני זכה במדליית ארד ביידוי פטיש בתוצאה של 80.18 מטר, אחרי וויצ'ך נוביצקי מפולין (80.95 מטר) ובנצה האלאס מהונגריה (80.49 מטר).
שיאים אישיים

יידוי פטיש: 80.78 מטר (2021)
מליח פסיפי

מליח פסיפי (שם מדעי: Clupea pallasii) הוא מין של דג מסוג מליח ממשפחת הסרדיניים המצוי בצפון האוקיינוס השקט. הוא קרוב למליח האטלנטי.
מאפיינים

המליח הוא דג קטן באורך של עד 45 ס"מ ומשקל של 550 גרם בממוצע. הוא בעל סנפירים כסופים עם לסת מוארכת ופה מעוצב לגריפת מזון קטן. הדג בעל זנב קצר בעל זוג אונות ובעל סנפירים קצרים.
הוא נפוץ לאורך הימים של צפון האוקיינוס השקט מאלסקה וקולומביה הבריטית בצפון לבאחה קליפורניה ובמזרח עד סיביר וים ברינג ועד יפן בדרום. הדג מטיל ביצים בין צמחי מים לאורך החופים. הדגים ניזונים מפלנקטון שהם גורפים בלסתותיהם לפיהם.
דגים אלה יכולים להתקהל ללהקות ענקיות המכלכלות מגוון של טורפים ימיים, לרבות לווייתניים, דגים טורפים כמו כרישים, עופות ימיים וטורפים ימיים רבים. הדגים מתגוננים מהטורפים באמצעות יצירת "כדור דגים" גדול, בתוכו כל דג מסתתר מהטורפים.
דגים אלה הם גם דגי מאכל מסחריים אחריהם ספינות דיג שטות לאורך האוקיינוס. הדיג כה רב שב-1993 הדגה התמוטטה כמעט לגמרי, אך הצליחה להשתקם מאז.
מיכאילו רומנצ'וק

מיכאילו רומנצ'וק (באוקראינית: Михайло Романчук; נולד ב-7 באוגוסט 1996) הוא שחיין אוקראיני, פעמיים ברציפות סגן אלוף עולם (בודפשט 2017 וקוואנגג'ו 2019),  
אלוף עולם בבריכת 25 מטר (האנגג'ואו 2018) ואלוף אירופה (בודפשט 2021) במשחה ל-1500 מטר חופשי. נוסף לכך, הוא פעמיים ברציפות אלוף אירופה (גלאזגו 2018 ובודפשט 2021) ושיאן אירופה (בריכת 25 מטר) במשחה ל-800 מטר חופשי ואלוף אירופה (גלאזגו 2018) במשחה ל-400 מטר חופשי.
ביוגרפיה

רומנצ'וק נולד וגדל ברובנו.
הוא נשוי לקופצת קפיצה לרוחק וקפיצה משולשת האוקראינית מרינה בך-רומנצ'וק.
ביוגרפיה > 2016

באליפות אירופה  שנערכה בלונדון 2016 הוא זכה בשתי מדליות ארד, במשחה ל-800 מטר חופשי בתוצאה של 7:47.99 דקות, אחרי גרגוריו פלטריניירי מאיטליה שקבע שיא אליפות חדש של 7:42.33 דקות וגבריאלה דטי מאיטליה (7:43.52 דקות) ובמשחה ל-1500 מטר חופשי בתוצאה של 14:50.33 דקות, אחרי גרגוריו פלטריניירי שקבע שיא אירופה חדש של 14:34.04 דקות וגבריאלה דטי (14:48.75 דקות).
באולימפיאדת ריו דה ז'ניירו (2016) סיים רומנצ'וק במקום 15 במשחה ל-1500 מטר חופשי בתוצאה של 15:01.35 דקות.
ביוגרפיה > 2017 > סגן אלוף עולם

באליפות העולם שנערכה בבודפשט, הונגריה ביולי 2017 הוא זכה במדליית כסף במשחה ל-1500 מטר חופשי בתוצאה של 14:37.14 דקות, אחרי גרגוריו פלטריניירי (14:35.85 דקות) ולפני מק הורטון מאוסטרליה (14:47.70 דקות).
ביוגרפיה > 2018 > אלוף אירופה

באליפות אירופה שנערכה בגלאזגו, בריטניה באוגוסט 2018 הוא זכה ב-3 מדליות, 2 זהב ו-1 כסף. מדליות זהב במשחה ל-400 מטר חופשי בתוצאה של 3:45.18 דקות, לפני הנריק כריסטיאנסן מנורווגיה (3:47.07 דקות) והנינג מולייטנר מגרמניה (3:47.18 דקות ובמשחה ל-800 מטר חופשי בתוצאה של 7:42.96 דקות, לפני גרגוריו פלטריניירי (7:45.12 דקות) ופלוריאן ולברוק מגרמניה (7:45.60 דקות). מדליית כסף במשחה ל-1500 מטר חופשי בתוצאה של 14:36.88 דקות, לפני פלוריאן ולברוק (14:36.15 דקות) ולפני גרגוריו פלטריניירי (14:42.85 דקות).
ביוגרפיה > 2018 > אלוף עולם בבריכת 25 מטר

באליפות העולם (בריכת 25 מטר) שנערכה בהאנגג'ואו, הרפובליקה העממית של סין בדצמבר אותה שנה, הוא זכה במדליית זהב במשחה ל-1500 מטר חופשי. בשיא אליפות חדש של 14:09.14 דקות, לפני גרגוריו פלטריניירי (14:09.87 דקות) והנריק כריסטיאנסן (14:19.39 דקות).
ביוגרפיה > 2019

באליפות העולם שנערכה בקוואנגג'ו, קוריאה הדרומית ביולי 2019 הוא זכה בפעם השנייה ברציפות במדליית כסף  במשחה ל-1500 מטר חופשי בתוצאה של 14:37.63 דקות, אחרי פלוריאן ולברוק (14:36.54 דקות) ולפני גרגוריו פלטריניירי (14:38.75 דקות). נוסף לכך, הוא סיים במקום שמיני במשחה ל-800 מטר חופשי בתוצאה של 7:49.32 דקות, בשלב המוקדמות הוא קבע תוצאה של 7:47.01 דקות.
ביוגרפיה > 2020

רומנצ'וק השתתף בליגת השחייה הבינלאומית (בריכת 25 מטר) - ISL, שנערכה בבודפשט בחודשים אוקטובר נובמבר 2020. במסגרת הליגה הוא קבע ב-21 בנובמבר אותה שנה במשחה הזמנה ל-800 מטר חופשי שיא אירופה חדש של 7:25.73 דקות, שיפור לשיא בן 8 השנים של יאניק אנייל מצרפת (7:29.17 דקות).
ביוגרפיה > 2021

באליפות אירופה שנערכה בבודפשט, הונגריה במאי 2021 הוא זכה בשתי מדליות זהב, במשחה ל-800 מטר חופשי	בתוצאה של 7:42.61 דקות, לפני גרגוריו פלטריניירי (7:43.62 דקות) וגבריאלה דטי (7:46.10 דקות) ובמשחה ל-1500 מטר חופשי בתוצאה של 14:39.89 דקות, לפני גרגוריו פלטריניירי (14:42.91 דקות) ודומניקו אצ'רנצה מאיטליה (14:54.36 דקות).
שיאים אישיים > בריכה אולימפית

400 מטר חופשי: 3:45.18 דקות (2018), שיא אוקראינה
800 מטר חופשי: 7:42.49 דקות (2019), שיא אוקראינה
1500 מטר חופשי: 14:36.10 דקות (2022), שיא אוקראינה